Egpaar op plaas oorvalFoto: SAPD Sers. Kealeboga Molala, woordvoerder van die polisie, het gesê die groep gewapende mans het glo omstreeks 04:00 deur ‘n venster toegang tot die plaashuis verkry. Die verdagtes het hierna die 64-jarige man en sy 58-jarige vrou wakker gemaak. “Hulle het vuurwapens op die egpaar gerig en hulle na die nabygeleë plaaswinkel geneem waar hulle ŉ onbekende bedrag kontant en vyf vuurwapens, wat aan die slagoffers behoort, geroof het.” Volgens Molala is die man oor die kop geslaan met ŉ vuurwapen en het hy ligte beserings opgedoen. Die verdagtes het hierna in die slagoffers se Ford Ranger-bakkie gevlug. Die bakkie is later sowat 100m van die toneel gevind. Niemand is nog in hegtenis geneem en die polisie ondersoek die saak.